Мікіта: Мае родзічы па матулінай лініі – з гомельскага Палесся, таму з дзяцінства ў паўсядзённым жыцці я бачыў шмат элементаў, характэрных рысаў традыцыйнай культуры. Бабуля была спявачкай і танцоркай, а дзед – самавук-гарманіст. Калі мне было 10, я сам пайшоў займацца фальклорам, вывучаць танцы і спевы. Пазней скончыў Беларускі дзяржаўны ўніверсітэт культуры і мастацтваў, дзе на кафедры этналогіі і фальклору вывучаў этнафоназнаўства. Сёння з’яўляюся малодшым навуковым супрацоўнікам музея народнай архітэктуры і побыту.